text: Першаярарх УГКЦ Сьвятаслаў (Шаўчук)з Мітрапалітам Уладзімірам (Сабаданам), Зьверхнікам Украінскай Праваслаўнай Царквы Маскоўскага Патрыярхату
  Кажучы пра важнасьць дыялогу, Першаярарх УГКЦ узгадаў пра сваю афіцыйную сустрэчу з Мітрапалітам Уладзімірам (Сабаданам), Зьверхнікам Украінскай Праваслаўнай Царквы Маскоўскага Патрыярхату, якая адбылася 23 жніўня 2011 году ў Кіева-Пячорскай лаўры. "Нам усім гэтая сустрэча вельмі шмат дала", – адзначыў Уладыка Сьвятаслаў (Шаўчук).
  Мітрапаліт Уладзімір падчас той сустрэчы падкрэсьліў важнасьць захаваньня добрых стасункаў паміж дзьвюма Цэрквамі і разьвіцьця канструктыўнага супрацоўніцтва там, дзе гэта магчыма, для дабра ўкраінскага народу. Тады адбыўся таксама абмен поглядамі адносна магчымага супрацоўніцтва ў мас-медыйнай сферы і адукацыі. Бакі таксама адзначылі важнасьць сацыяльнага служэньня Царквы ў жыцьці грамадзтва.
  Як адзначаюць у Дэпартаменце інфармацыі УГКЦ, важна, што і Мітрапаліт Іларыён таксама заявіў пра сваю гатовасьць сустрэцца з новым Вярхоўным Архібіскупам Кіева-Галіцкім. Пра гэта гаворыцца ў ягоным інтэрв'ю пра магчымую сустрэчу Папы Рымскага з Маскоўскім Патрыярхам, што было апублікавана 5 кастрычніка 2011 году ў газеце "Ізвестія". "Я спадзяюся сустрэцца з ім (з Першаярархам УГКЦ Сьвятаславам Шаўчуком) у недалёкай будучыні", – сказаў мітрапаліт Іларыён. Ярарх таксама выказаў спадзяваньне, што з абраньнем новага Зьверхніка Ўкраінскай Грэка-Каталіцкай Царквы адбудуцца пазітыўныя зьмены ў стасунках дзьвюх Цэркваў.